Landsretten stadfæster afvisning af sag omfattet af voldgiftsbestemmelsen i vedtægternes punkt 17
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

DOM

afsagt den 24. august 2011 af Vestre Landsrets 9. afdeling 
  

(landsdommerne Ida Skouvig, Lars Christensen og Lene Holm Trøst (kst.)) i
kæresag

V.L. B-1679-11

Kærende, tidligere Sagsøgte

(advokat Erik Dreyer, Tønder)

mod

Halmleverandørforeningen for

Syd- og Sønderjylland a.m.b.a.

(advokat Stephan Ravn Berg, Vojens)

Retten i Sønderborg har den 19. maj 2011 afsagt kendelse i l. instans (rettens nr.

BS C2-2342/2010).

Ved kæreskrift modtaget i byretten den l. juni 2011 har Kærende, tidligere
Sagsøgte kæret kendelsen.

Landsretten, der har anset Kærendes, tidligere Sagsøgte kæreskrift for at være en
anmodning om kæretilladelse, jf. retsplejelovens § 253, stk. 4, har ved kendelse
af l. juli 2011 tilladt Kærende, tidligere Sagsøgte at kære byrettens kendelse.

Sagen har været behandlet på skriftligt grundlag.

Kærende, tidligere Sagsøgte har for landsretten nedlagt påstand om, at sagen for
byretten afvises.

Halmleverandørforeningen for Syd- og Sørjylland a.m.b.a. har nedlagt påstand

om, at byrettens kendelse stadfæstes.



- 2 -

Parterne har til støtte for påstandene gentaget deres anbringender for byretten.

Landsrettens begrundelse og resultat

Landsretten tiltræder af de grunde, som byretten har anført, at tvisten i sagen er

omfattet af voldgiftsbestemmelsen i vedtægternes punkt 17.

Landsretten finder ikke, at mailen af 21. november 2007 kan tages for udtryk for,

at

Kærende, tidligere Sagsøgte har accepteret, at sagen på trods af

voldgiftsbestemmelsen kan anlægges ved de almindelige domstole.

Kærende, tidligere Sagsøgte har således ikke fortabt sin ret til at kræve
voldgiftsbehandling.

Med disse bemærkninger tages Kærendes, tidligere Sagsøgte påstand til følge.

Efter sagens udfald skal Halmleverandørforeningen for Syd- og Sønderjylland

a.m.b.a. til

Kærende, tidligere Sagsøgte betale sagens omkostninger for begge retter med i

alt 10.000 kr. Beløbet, der er uden moms, er til dækning af

advokatomkostninger. Der er herved henset til sagens, herunder

delforhandlingernes begrænsede omfang.

T h i  k e n d e s  f o r  r e t:

Sagen for byretten afvises.

Halmleverandørforeningen for Syd- og Sønderjylland a.m.b.a. skal til Kærende,

tidligere Sagsøgte

betale sagens omkostninger for begge retter med 10.000 kr.

De idømte sagsomkostninger skal betales inden 14 dage og forrentes efter
rentelovens § 8a.



Kæreafgiften tilbagebetales.

Ida Skouvig
Lars Christensen

Lene Holm Trøst
       (kst.)